CELEX: 32011R0715
Language: sl
Date: 2011-07-19 00:00:00
Title: Izvedbena uredba Komisije (EU) št. 715/2011 z dne 19. julija 2011 o petnajsti spremembi Uredbe Sveta (ES) št. 1763/2004 o uvedbi določenih omejevalnih ukrepov v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ)

22.7.2011   
            
            
               SL
            
            
               Uradni list Evropske unije
            
            
               L 191/19
            
         IZVEDBENA UREDBA KOMISIJE (EU) št. 715/2011
   z dne 19. julija 2011
   o petnajsti spremembi Uredbe Sveta (ES) št. 1763/2004 o uvedbi določenih omejevalnih ukrepov v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1763/2004 z dne 11. oktobra 2004 o uvedbi določenih omejevalnih ukrepov v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ) (1) in zlasti člena 10(a),
   ob upoštevanju naslednjega:
   
               (1)
            
            
               Priloga I k Uredbi (ES) št. 1763/2004 navaja osebe, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Komisija je pooblaščena, da spremeni navedeno prilogo in pri tem upošteva sklepe Sveta, ki izvajajo Skupno stališče Sveta 2004/694/SZVP z dne 11. oktobra 2004 o nadaljnjih ukrepih v podporo učinkovitemu izvajanju mandata MKSJ (2). Skupno stališče 2004/694/SZVP je nadomestil Sklep Sveta 2010/603/SZVP z dne 7. oktobra 2010 o nadaljnjih ukrepih v podporo učinkovitemu izvajanju mandata MKSJ (3). Izvedbeni sklep Sveta 2011/422/SZVP (4) izvaja Sklep 2010/603/SZVP.
            
         
               (3)
            
            
               Uredba (ES) št. 1763/2004 uveljavlja Sklep 2010/603/SZVP v obsegu, v katerem je potrebno ukrepanje na ravni Unije. Prilogo I k Uredbi (ES) št. 1763/2004 je zato treba ustrezno spremeniti –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 1763/2004 se spremeni v skladu s Prilogo k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. julija 2011
      
         
            Za Komisijo
         
         
            V imenu predsednika
         
         
            Vodja službe za instrumente zunanje politike
         
      
   
   
      (1)  UL L 315, 14.10.2004, str. 14.
   
      (2)  UL L 315, 14.10.2004, str. 52.
   
      (3)  UL L 265, 8.10.2010, str. 15.
   
      (4)  UL L 188, 19.7.2011, str. 19.
   
      PRILOGA
      V Prilogi I k Uredbi (ES) št. 1763/2004 se črta se naslednji vnos:
      
                  „14.
               
               
                  Mladić, Ratko. Datum rojstva: 12.3.1942. Kraj rojstva: Božanovići, Občina Kalinovik, Bosna in Hercegovina. Državljanstvo: (a) Bosne in Hercegovine, (b) Srbije in Črne gore.“